03/10/2017 | Administración LocalMunicipal
Santa Comba
Recoñecemento de dedicación parcial a membros da corporación

A alcaldesa, María Josefa Pose Rodríguez, ditou o decreto núm.1164/2017 do 1 de setembro de 2017 que se transcribe: “DECRETO DA ALCALDÍA NÚM.: Expediente núm.: Org 2017-2019 Departamento: adxunto a Secretaría Procedemento: Recoñecemento de dedicación parcial a membros da corporación. Documento asinado por: a alcaldesa FEITOS É vontade do grupo de goberno prestar un decidido servizo á cidadanía, contribuíndo de xeito activo a satisfacer as necesidades e as aspiracións da comunidade veciñal deste Concello. A crecente complexidade e o volume de competencias que se asumen nos últimos anos polas corporacións locais fan imprescindible unha dedicación dos cargos electos, nalgúns casos cunha especial intensidade, e que obrigan a compaxinar a actividade laboral dos concelleiros co desenvolvemento do seu cargo. Por iso cómpre designar determinados cargos para o exercicio dos postos que precisan ser desenvolvidos, canto menos, cunha dedicación parcial. Neste caso, a regulación, características e retribucións dos mesmos irán acompañados da determinación do seu réxime de dedicación mínima. CONSIDERACIÓNS LEGAIS E TÉCNICAS 1. A actual normativa, nunha liña marcada pola propia Carta Europea de Autonomía Local, ratificada por España o 20 de xaneiro de 1988, contempla o dereito dos cargos electos a unha compensación financeira axeitada e á cobertura social correspondente durante o exercicio do seu mandato.2. Logo de ver o acordo do Pleno da Corporación municipal do 25 de agosto de 2017 (BOP núm.164 do 30/08/2017), polo que se aproba a relación de cargos que se desempeñarán en réxime de dedicación parcial, recoñécense os seus dereitos económicos e fíxanse as retribucións que lles correspondan. Logo de ver o artigo 75 da Lei 7/1985, do 2 de abril, reguladora das bases do réxime local (LBRL), no artigo 225 da Lei 5/1997, do 22 de xullo, de administración local de Galicia (LALGa), e no artigo 13 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF) e o marco da actual lexislación básica aplicable na materia, e dentro das posibilidades orzamentarias do Concello de Santa Comba, tendo en conta a partida 912.10000, RESOLVO: 1. Autorizar o réxime de dedicación parcial para o desenvolvemtento do cargo que se indica, que corresponde ao/á concelleiro/a-delegado/a municipal, nas condicións que se indican: A dedicación mínima do cargo en términos porcentual, fíxase tomando como 100% a dedicación exclusiva, sendo esta última a xornada de traballo do persoal de oficinas ao servizo do Concello de Santa Comba.2. A retribución bruta anual pagarase distribuídas en doce pagas mensuais e dúas extraordinarias (xuño e decembro) de igual contía.3. O cargo electo que exerza o seu cargo en réxime de dedicación parcial será dado de alta no réxime xeral da Seguridade Social ou réxime equivalente, e a corporación asumirá o pago dos custos empresariais que corresponda.4. A retribución do cargo electo con dedicación parcial imputarase á partida de gastos 912.10000, con efectos desde a aprobación deste acordo e experimentará o mesmo incremento porcentual ca Lei de orzamentos xerais do Estado aprobe con carácter xeral para os funcionarios públicos.5. As retribucións que se aproban se publicarán de xeito íntegro no Boletín Oficial da Provincia, e fixaranse no taboleiro de anuncios deste concello durante 15 días. Tamén na páxina web municipal, na sede electrónica e no portal de transparcencia municipal, ao abeiro do artigo 75.5 da LBRL e demais lexislación concordante.6. Notificar ao/a interesado/a.7. Facultar á alcaldesa para executar este acordo. Santa Comba, A alcaldesa María Josefa Pose Rodríguez” De acordo co previsto no artigo 75.5 da Lei 7/1985, do 2 de abril, reguladora das bases de réxime local, (BOP núm.80, do 3 de abril de 1985), se publica integramente o acordo da alcaldesa no que se determina os membros da corporación municpal que realizarán as súas funcións en réxime de dedicación parcial. Santa Comba, 1 de setembro de 2017. A alcaldesa María Josefa Pose Rodríguez